## Rješenje kojim se Maji Penezić Hršak oduzima odobrenje za rad investicijskog savjetnika

### NN 121/2010 (28.10.2010.), Rješenje kojim se Maji Penezić Hršak oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

3156

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Maji Penezić Hršak iz Tehelja, Dubrovčan 162 c, za rad investicijskog savjetnika, na sjednici održanoj 21. listopada 2010. godine donijela je

RJEŠENJE

1. Maji Penezić Hršak iz Tehelja, Dubrovčan 162 c, oduzima se odobrenje za rad investicijskog savjetnika.

2. Podaci iz ovog rješenja upisuju se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 112.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti 15. listopada 2010. godine, sukladno odredbi članka 40. stavak 1. Zakona o općem upravnom postupku (»Narodne novine« broj 47/09) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Maji Penezić Hršak iz Tehelja, Dubrovčan 162 c, za rad investicijskog savjetnika.

Nakon izvršenog uvida u predmete Agencije klasa: 451-04/10-17/38 i klasa: UP/I-451-04/07-08/53, utvrđeno je sljedeće:

Rješenjem Agencije, klasa: UP/I-451-04/07-08/53, urbroj: 326-111/07-2 od 27. rujna 2007. godine, Maji Penezić Hršak iz Tehelja, Dubrovčan 162 c, zaposlenici kreditne institucije Privredna banka Zagreb d.d., sa sjedištem u Zagrebu, Račkoga 6 (dalje u tekstu: Banka), izdana je na neodređeno vrijeme dozvola za obavljanje poslova investicijskog savjetnika.

U predmetu Agencije klasa: 451-04/10-17/38, dana 1. listopada 2010. godine, zaprimljen je podnesak Banke kojim se Agencija obaviještava da Maja Penezić Hršak, zaposlenica Direkcije privatnog bankarstva Banke, ne obavlja poslove investicijskog savjetnika, s obzirom da se u Direkciji privatnog bankarstva više ne pruža investicijska usluga – investicijsko savjetovanje.

Sukladno odredbi članka 24. stavak 2. Zakona, investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Odredbom članka 27. stavak 1. točka 4. Zakona, propisano je da će Agencija investicijskom savjetniku oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Maja Penezić Hršak u Banci ne obavlja poslove investicijskog savjetnika, sukladno odredbi članka 24. stavak 2. Zakona, slijedom čega više ne ispunjava uvjete na temelju kojih joj je izdano odobrenje za rad investicijskog savjetnika, pa je sukladno odredbi članka 27. stavak 4. Zakona, odlučeno kao u točki 1. izreke rješenja.

Sukladno odredbi članka 24. stavak 9. Zakona, Agencija vodi Registar investicijskih savjetnika, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-08/35

Urbroj: 326-111-10-2

Zagreb, 21. listopada 2010.

Zamjenik predsjednika Uprave
Ivo Šulenta, v. r.

Rješenje, NN 121/2010-3156